Ehdotus NEUVOSTON PÄÄTÖS Euroopan kehitysrahaston rahoittamiseksi vuonna 2014 suoritettavista jäsenvaltioiden rahoitusosuuksista sekä vuoden 2014 kolmannesta maksuerästä /* COM/2014/0631 final - 2014/0292 (NLE) */





PERUSTELUT Kymmenettä Euroopan kehitysrahastoa (EKR) koskevassa sisäisessä sopimuksessa ja varainhoitoasetuksessa vahvistetaan menettely jäsenvaltioiden EKR:n rahoittamiseksi suorittamien rahoitusosuuksien maksupyynnöille. Kymmenettä EKR:a koskevan varainhoitoasetuksen 57 artiklan 3 kohdan mukaisesti tähän ehdotukseen sisältyy – varainhoitovuoden 2014 rahoitusosuuden kolmannen erän määrä. Kymmenettä EKR:a koskevan varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä. EIP on kymmenennen EKR:n varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä olisi käytettävä ensin aiemmista EKR:ista käytettävissä olevat määrät aikajärjestyksessä. Tämän ehdotuksen maksupyynnöissä on näin ollen komission osalta kyse kymmenennen EKR:n määristä. Kymmenennen EKR:n varainhoitoasetuksen 57 artiklan 5 kohdan mukaisesti neuvoston on päätettävä ehdotuksesta viimeistään 21 kalenteripäivän kuluttua siitä, kun komissio on sen esittänyt, ja jäsenvaltioiden on maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös annettiin niille tiedoksi. Varainhoitoasetuksen 60 artiklan 1 kohdan mukaisesti jäsenvaltion, joka ei maksa rahoitusosuuserää määräaikaan mennessä, on maksettava korkoa maksamattomalta määrältä. Koronmaksua koskevista yksityiskohdista säädetään samassa artiklassa. 2014/0292 (NLE) Ehdotus NEUVOSTON PÄÄTÖS Euroopan kehitysrahaston rahoittamiseksi vuonna 2014 suoritettavista jäsenvaltioiden rahoitusosuuksista sekä vuoden 2014 kolmannesta maksuerästä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille[1], jäljempänä ’sisäinen sopimus’, ja erityisesti sen 7 artiklan, ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 215/2008[2], jäljempänä ’kymmenettä EKR:a koskeva varainhoitoasetus’, sellaisena kuin se on viimeksi muutettuna 11 päivänä huhtikuuta 2011[3], ja erityisesti sen 57 artiklan 5 kohdan, ottaa huomioon Euroopan komission ehdotuksen, sekä katsoo seuraavaa: (1) Kymmenettä EKR:a koskevan varainhoitoasetuksen 57–61 artiklassa säädetyn menettelyn mukaisesti komissio esittää 10 päivään lokakuuta mennessä ehdotuksen, johon sisältyy a) vuoden 2014 rahoitusosuuden kolmannen erän määrä ja b) todellisten tarpeiden mukaan tarkistettu rahoitusosuuden vuotuinen määrä vuoden 2014 osalta siinä tapauksessa, että rahoitusosuus ei vastaa todellisia tarpeita sisäisen sopimuksen 7 artiklan 3 kohdan mukaisesti. (2) Neuvosto hyväksyi 8 päivänä marraskuuta 2013 komission ehdotuksesta päätöksen, jossa vahvistetaan jäsenvaltioiden vuonna 2014 suoritettaviksi EKR:n rahoitusosuuksiksi yhteensä 3 250 000 000 euroa. Komission osuudeksi oli alustavasti vahvistettu 3 100 000 000 euroa ja Euroopan investointipankin (EIP) osuudeksi 150 000 000 euroa. (3) Euroopan investointipankki on kymmenettä EKR:a koskevan varainhoitoasetuksen 145 artiklan ensimmäisen kohdan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista. (4) Sekä komission että EIP:n pyyntöjen perusteella vuoden 2014 rahoitusosuuksien yhteenlaskettu määrä vastaa 3 250 000 000 euron enimmäismäärää, mutta jäsenvaltioiden rahoitusosuudet EKR:oon jakautuvat eri tavalla: i) komission osuus on 3 144 308 777,01 euroa ja ii) EIP:n osuus on 105 691 222,99 euroa. (5) Kymmenennen EKR:n varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä käytetään ensin aiemmille EKR:ille vahvistetut määrät, ON HYVÄKSYNYT TÄMÄN PÄÄTÖKSEN: 1 artikla Vuoden 2014 EKR-rahoitusosuuksien kolmannet erät, jotka jäsenvaltioiden on suoritettava komissiolle, esitetään liitteenä olevassa taulukossa. 2 artikla Tätä päätöstä sovelletaan päivästä, jona se hyväksytään. 3 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] EUVL L 247, 9.9.2006, s. 32. [2] EUVL L 78, 19.3.2008, s. 1. [3] EUVL L 102, 16.4.2011, s. 1. LIITE asiakirjaan NEUVOSTON PÄÄTÖS Euroopan kehitysrahaston rahoittamiseksi vuonna 2014 suoritettavista jäsenvaltioiden rahoitusosuuksista sekä vuoden 2014 kolmannesta maksuerästä EKR-rahoitusosuuksien kolmas maksuerä vuonna 2014 (euroina) || || || || JÄSENVALTIOT || Osuus 10. EKR:stä % || EKR 3. erä Maksun saaja || Maksun saaja || Yhteensä EIP || komissio 10. EKR || 10. EKR BELGIA || 3,53 || 0,00 || 10 389 099,83 || 10 389 099,83 TANSKA || 2,00 || 0,00 || 5 886 175,54 || 5 886 175,54 SAKSA || 20,50 || 0,00 || 60 333 299,29 || 60 333 299,29 KREIKKA || 1,47 || 0,00 || 4 326 339,02 || 4 326 339,02 ESPANJA || 7,85 || 0,00 || 23 103 239,00 || 23 103 239,00 RANSKA || 19,55 || 0,00 || 57 537 365,91 || 57 537 365,91 IRLANTI || 0,91 || 0,00 || 2 678 209,87 || 2 678 209,87 ITALIA || 12,86 || 0,00 || 37 848 108,72 || 37 848 108,72 LUXEMBURG || 0,27 || 0,00 || 794 633,70 || 794 633,70 ALANKOMAAT || 4,85 || 0,00 || 14 273 975,68 || 14 273 975,68 ITÄVALTA || 2,41 || 0,00 || 7 092 841,53 || 7 092 841,53 PORTUGALI || 1,15 || 0,00 || 3 384 550,94 || 3 384 550,94 SUOMI || 1,47 || 0,00 || 4 326 339,02 || 4 326 339,02 RUOTSI || 2,74 || 0,00 || 8 064 060,49 || 8 064 060,49 YHDISTYNYT KUNINGASKUNTA || 14,82 || 0,00 || 43 616 560,75 || 43 616 560,75 BULGARIA || 0,14 || 0,00 || 412 032,29 || 412 032,29 TŠEKKI || 0,51 || 0,00 || 1 500 974,76 || 1 500 974,76 VIRO || 0,05 || 0,00 || 147 154,39 || 147 154,39 KYPROS || 0,09 || 0,00 || 264 877,90 || 264 877,90 LATVIA || 0,07 || 0,00 || 206 016,14 || 206 016,14 LIETTUA || 0,12 || 0,00 || 353 170,53 || 353 170,53 UNKARI || 0,55 || 0,00 || 1 618 698,27 || 1 618 698,27 ΜΑLTA || 0,03 || 0,00 || 88 292,63 || 88 292,63 PUOLA || 1,30 || 0,00 || 3 826 014,10 || 3 826 014,10 ROMANIA || 0,37 || 0,00 || 1 088 942,47 || 1 088 942,47 SLOVENIA || 0,18 || 0,00 || 529 755,80 || 529 755,80 SLOVAKIA || 0,21 || 0,00 || 618 048,43 || 618 048,43 EU-27 YHTEENSÄ || 100,00 || 0,00 || 294 308 777,01 || 294 308 777,01